Diari Oficial de la Generalitat Valenciana


Sumari del DOGV 3500, del 21-05-1999 (1999/3564)

ORDRE de 30 de març de 1999, de la Conselleria de Cultura, Educació i Ciència, per la qual es modifica l'autorització en el nivell d'Educació Primària en el centre docent privat Mare de Déu de la Consolació de Benicarló (Castelló).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/3564


Data del document
:   30-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Benicarló
    * ensenyament privat

ORDRE de 30 de març de 1999, de la Conselleria de Cultura, Educació i Ciència, per la qual es modifica l'autorització en el nivell d'Educació Primària en el centre docent privat Mare de Déu de la Consolació de Benicarló (Castelló). [1999/X3564]
  
L'expedient ha sigut iniciat a instància del representant de la titularitat del centre docent Mare de Déu de la Consolació, situat a la plaça Mare Molas núm. 1, de Benicarló (Castelló), codi 51417969, en sol·licitud de modificació de la seua autorització per ampliació del nombre d'unitats de Educació Primària fins un total de 24 unitats i 600 llocs escolars de capacitat.
  
L'Ordre de la Conselleria de Cultura, Educació i Ciència, de 6 de maig de 1992 (DOGV de 24.07.1992), va autoritzar definitivament el centre per a impartir l'Educació Primària per a 16 unitats i capacitat per a 400 llocs escolars.
  
Les instal·lacions docents proposades pel centre que configuren el nivell d'Educació Primària per a 24 unitats i 600 llocs escolars, han sigut aprovades per Resolució de la Direcció General de Centres Docents de 16 de desembre de 1997, per adequar-se a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris.
  
L'expedient ha sigut tramitat per la Dirección Territorial de Cultura i Educació de Castelló, que a la vista dels informes favorables de la Unitat Tècnica de Construccions i de la Inspecció Educativa respecte a la idoneïtat del professorat de les unitats d'Educació Primària en funcionament, ha emés proposta favorable.
  
Atés que el centre s'ha compromés a anar presentant abans de la posada en funcionament de les unitats que s'amplien d'Educació Primària, la relació del professorat al càrrec de les citades unitats i les seues titulacions respectives.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1090), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28.07.1994), i el Reial Decret 173/1998, de 16 de febrer (BOE de 17.02.1998); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Modificar l'autorització en el nivell d'Educació Primària del següent centre docent privat per ampliació del nombre d'unitats autoritzades, fins un total de 24 unitats i 600 llocs escolars de capacitat.
  
Centre: Mare de Déu de la Consolació
  
Titular: RR. Mare de Déu de la Consolació
  
Adreça: plaça de la Mare Molas, 1
  
Localitat: Benicarló
  
Província: Castelló
  
Codi: 10705718
  
DISPOSICIÓ ADDICIONAL
  
La Direcció Territorial de Castelló aprovarà, previ informe de la Inspecció Educativa, i abans de la posada en funcionament de les unitats d'Educació Primària que s'amplien, la relació del professorat i les seues titulacions respectives que el centre s'ha compromés ha aportar.
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, la persona interessada podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos o deu dies, si s'opta per continuar el procediment per a la protecció dels drets fonamentals de la persona, comptadors els dos casos a partir de l'endemà de la seua notificació o publicació segons procedisca. Tot això segons el que es disposat en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 30 de març de 1999
  
El conseller de Cultura, Educació i Ciència,
  
MANUEL TARANCÓN FANDOS